KURZUS: Személyközlekedési vállalatok

MODUL: III. modul: Személyközlekedési szolgáltató (üzemeltető) cégek

5. lecke: Konkrét hazai vasúti személyközlekedési vállalatok megismerése (önálló munka)

| Tanulási útmutató
Tanulási célok
A lecke feldolgozása után Ön képes lesz:
saját szavaival összefoglalni egy napjainkban működő, hazai vasúti személyközlekedési (vagy személyközlekedéssel is foglalkozó) cég aktuális feladatait és működését; felvázolni aktuális szervezeti felépítését; felsorolni az egyes szervezeti egységek fő feladatait; felvázolni együttműködését más, a személyközlekedésben érintett cégekkel, szervezetekkel.
Tevékenységek
Válasszon ki legalább egy hazai vasúti személyközlekedési (vagy személyközlekedéssel is foglalkozó) céget (amihez segítséget nyújt a lecke végén található lista)!
Látogassa meg a cég internetes honlapját, majd keresse meg és töltse le a cég működését bemutató dokumentumokat (fő adatok, tevékenységi kör, cégbemutatás, szervezeti felépítés, szervezeti és működési szabályzat, irányítási rendszer stb.)! A fenti dokumentumokat általában a "Rólunk", a "Magunkról", a "Bemutatkozás", a "Szervezeti információk", a "Közérdekű adatok", illetve az "Általános közzétételi lista" menüpontokban találja meg.
Saját szavaival foglalja össze a kiválasztott cég feladatait és működését!
Vázolja fel a kiválasztott cég szervezeti felépítését!
Sorolja fel a kiválasztott cég szervezeti egységeinek fő feladatait!
Vázolja fel a kiválasztott cég együttműködését más, a személyközlekedésben érintett cégekkel, szervezetekkel!
A feldolgozáshoz szükséges idő: 30 perc önálló kutatómunka, olvasás.
Feldolgozásra javasolt hazai vasúti személyközlekedési (vagy személyközlekedéssel is foglalkozó) cégek
MÁV-START Zrt.
Honlap: https://www.mavcsoport.hu/mav-start/bemutatkozas/bemutatkozas-mav-start-zrt
MÁV-HÉV Zrt.
Honlap: https://www.mav-hev.hu/
GYSEV Győr-Sopron-Ebenfurti Vasút Zrt.
Honlap: https://www2.gysev.hu/