KURZUS: Személyközlekedési vállalatok

MODUL: III. modul: Személyközlekedési szolgáltató (üzemeltető) cégek

6. lecke: Konkrét hazai autóbusz-közlekedési vállalatok megismerése (önálló munka)

| Tanulási útmutató
Tanulási célok
A lecke feldolgozása után Ön képes lesz:
saját szavaival összefoglalni egy napjainkban működő, közfeladatot (is) ellátó hazai autóbusz-közlekedési (vagy autóbusz-közlekedéssel is foglalkozó) cég aktuális feladatait és működését; felvázolni aktuális szervezeti felépítését; felsorolni az egyes szervezeti egységek fő feladatait; felvázolni együttműködését más, a személyközlekedésben érintett cégekkel, szervezetekkel.
Tevékenységek
Válasszon ki legalább egy, közfeladatot (is) ellátó hazai autóbusz-közlekedési (vagy autóbusz-közlekedéssel is foglalkozó) céget (amihez segítséget nyújt a lecke végén található lista)!
Látogassa meg a cég internetes honlapját, majd keresse meg és töltse le a cég működését bemutató dokumentumokat (fő adatok, tevékenységi kör, cégbemutatás, szervezeti felépítés, szervezeti és működési szabályzat, irányítási rendszer stb.)! A fenti dokumentumokat általában a "Rólunk", a "Magunkról", a "Bemutatkozás", a "Szervezeti információk", a "Közérdekű adatok", illetve az "Általános közzétételi lista" menüpontokban találja meg.
Saját szavaival foglalja össze a kiválasztott cég feladatait és működését!
Vázolja fel a kiválasztott cég szervezeti felépítését!
Sorolja fel a kiválasztott cég szervezeti egységeinek fő feladatait!
Vázolja fel a kiválasztott cég együttműködését más, a személyközlekedésben érintett cégekkel, szervezetekkel!
A feldolgozáshoz szükséges idő: 30 perc önálló kutatómunka, olvasás.
Feldolgozásra javasolt hazai autóbusz-közlekedési (vagy autóbusz-közlekedéssel is foglalkozó) cégek
VOLÁNBUSZ Zrt.
Honlap: http://www.volanbusz.hu/
Az egykori Volán társaságokat integráló, 2015-től működő regionális közlekedési központok (DAKK Dél-alföldi Közlekedési Központ Zrt., DDKK Dél-dunántúli Közlekedési Központ Zrt., ÉMKK Észak-magyarországi Közlekedési Központ Zrt., ÉNYKK Északnyugat-magyarországi Közlekedési Központ Zrt., KMKK Középkelet-magyarországi Közlekedési Központ Zrt., KNYKK Középnyugat-magyarországi Közlekedési Központ Zrt.) azért nem kerülnek felsorolásra, mert a jegyzet írásakor már folyamatban van integrációjuk a fent említett VOLÁNBUSZ Zrt.-be, ami várhatóan 2019. októbertől valósul meg.
Az önkormányzati tulajdonú helyi közlekedési cégek közül az alábbiakban azok kerülnek feltüntetésre, amelyek honlapján a jegyzet írásakor a fenti információk teljeskörűen megtalálhatók voltak.
BKV Zrt. (Budapest)
Honlap: https://www.bkv.hu/
DKV Debreceni Közlekedési Zrt.
Honlap: https://www.dkv.hu/
Kaposvári Közlekedési Zrt.
Honlap: http://kaposbusz.hu/
Miskolc Városi Közlekedési Zrt.
Honlap: http://mvkzrt.hu/
Szegedi Közlekedési Társaság (Szegedi Közlekedési Kft.)
Honlap: http://szkt.hu/
Tüke Busz Zrt. (Pécs)
Honlap: http://tukebusz.hu/