KURZUS: Személyközlekedési vállalatok

MODUL: Előszó

A tantárgy bemutatása

| A tantárgy célja
A személyközlekedés összetett rendszer: tervezésében, szervezésében, kereteinek meghatározásában, a szolgáltatások megrendelésében, üzemeltetésében, valamint felügyeletében számos intézmény (minisztérium, önkormányzat, hatóság, állami, önkormányzati és magántulajdonú, nonprofit és profitorientált cég stb.) vesz részt, melyek sokoldalú együttműködése teszi lehetővé a szolgáltatások biztosítását, az utazóközönség kiszolgálását. A tantárgy célja térképet adni ehhez az összetett hálózathoz, azaz először bemutatni az érintett intézmények fajtáit és összefüggéseit, majd felvázolni a különböző típusú cégek, szervezetek belső felépítését és működését.
A tantárgy gyakorlati jelentősége
A közlekedésmérnök szakon végző hallgatók jelentős része a diploma megszerzését követően személyközlekedési vállalatoknál helyezkedik el, vagy már eleve ott dolgozik. A tantárgy anyagának elsajátítása révén átfogó képet kapnak a személyközlekedési vállalatok, szervezetek fajtáiról, tevékenységükről, kapcsolatrendszerükről, valamint a hazai és külföldi gyakorlati megoldásokról, így könnyebben kiválaszthatják az egyéni érdeklődésüknek és képességeiknek leginkább megfelelő állásajánlatokat, továbbá - sikeres elhelyezkedést követően - könnyebben megismerik és átlátják munkahelyük szervezeti felépítését és működési folyamatait, ezáltal gyorsabban és hatékonyabban tudnak beilleszkedni, és eredményesebben tudják megkezdeni önálló munkájukat.
Szükséges előismeretek
A tantárgy feldolgozásához közlekedési alapismeretek szükségesek.
Tantárgyi követelmények
A tantárgy elektronikus vizsgával zárul, melynek eredménye alapján a féléves teljesítmény értékelése a következő:
84-100%: jeles (5) 70-83%: jó (4) 60-69%: közepes (3) 50-59%: elégséges (2) 00-49%: elégtelen (1)
A tananyag szerzője
Dr. Winkler Ágoston, egyetemi adjunktus, e-mail: awinkler@sze.hu
A szerző köszönetet mond az ÉNYKK Északnyugat-magyarországi Közlekedési Központ Zrt. vezetőségének, a cég szabályzat-rendszerének példaként történő bemutatási lehetőségéért.
A kézirat lezárva: 2019. augusztus 4.