KURZUS: Személyközlekedési vállalatok

MODUL: II. modul: Közlekedésszervező cégek, irodák

3. lecke: Konkrét hazai közlekedésszervező cégek megismerése (önálló munka)

| Tanulási útmutató
Tanulási célok
A lecke feldolgozása után Ön képes lesz:
saját szavaival összefoglalni egy napjainkban működő, hazai közlekedésszervező (vagy közlekedésszervezéssel is foglalkozó) cég aktuális feladatait és működését; felvázolni aktuális szervezeti felépítését; felsorolni az egyes szervezeti egységek fő feladatait (különös tekintettel a közlekedésszervezésre); felvázolni együttműködését más, a személyközlekedésben érintett cégekkel, szervezetekkel.
Tevékenységek
Válasszon ki legalább egy hazai közlekedésszervező (vagy közlekedésszervezéssel is foglalkozó) céget (amihez segítséget nyújt a lecke végén található lista)!
Látogassa meg a cég internetes honlapját, majd keresse meg és töltse le a cég működését bemutató dokumentumokat (fő adatok, tevékenységi kör, cégbemutatás, szervezeti felépítés, szervezeti és működési szabályzat, irányítási rendszer stb.)! A fenti dokumentumokat általában a "Rólunk", a "Magunkról", a "Bemutatkozás", a "Szervezeti információk", a "Közérdekű adatok", illetve az "Általános közzétételi lista" menüpontokban találja meg.
Saját szavaival foglalja össze a kiválasztott cég feladatait és működését!
Vázolja fel a kiválasztott cég szervezeti felépítését!
Sorolja fel a kiválasztott cég szervezeti egységeinek fő feladatait (különös tekintettel a közlekedésszervezésre)!
Vázolja fel a kiválasztott cég együttműködését más, a személyközlekedésben érintett cégekkel, szervezetekkel!
A feldolgozáshoz szükséges idő: 30 perc önálló kutatómunka, olvasás.
Feldolgozásra javasolt hazai közlekedésszervező cégek
BKK Budapesti Közlekedési Központ Zrt.
Honlap: https://bkk.hu/
BIOKOM Nonprofit Kft. (Pécs)
Honlap: https://www.biokom.hu/
Szegedi Környezetgazdálkodási Nonprofit Kft.
Honlap: https://www.szkht.hu/