KURZUS: Személyközlekedési vállalatok

MODUL: IV. modul: Személyközlekedési vállalatok szakterületei

14. lecke: A személyközlekedési vállalatok különleges feladatai és szabályzatai

| A lecke feldolgozása után Ön képes lesz:
saját szavaival összefoglalni a személyközlekedési vállalatok különleges feladatait; felsorolni a személyközlekedési vállalatok különleges feladataival kapcsolatos, legfontosabb szabályzatokat.
Tevékenységek
Olvassa el a kurzus 14. leckéjét!
Saját szavaival foglalja össze a személyközlekedési vállalatok különleges feladatait!
Sorolja fel a személyközlekedési vállalatok különleges feladataival kapcsolatos, legfontosabb szabályzatokat!
A feldolgozáshoz szükséges idő: 10 perc olvasás, tanulás, 10 perc önellenőrzés.
Különleges feladatok áttekintése
A személyközlekedési vállalatok - különleges tevékenységi körükből adódóan - több sajátos, más profilú cégekre nem jellemző feladatkörrel is rendelkeznek. Ezek egy része az utazóközönséghez kötődik (pl. talált tárgyak kezelése), más részük a cég munkavállalóihoz kapcsolódik (pl. formaruha viselésének előírása, utazási kedvezmények a dolgozók és családtagjaik számára).
Az alábbiakban a fenti jellegű témakörökben készült szabályzatok közül kerül felsorolásra néhány fontosabb, érdekesebb darab, melyek több szervezeti egységet is érintenek, ezért az előzőekben (az egyes szervezeti egységek szabályzatainak áttekintésénél) nem kerültek ismertetésre.
Természetesen a bemutatott témakörökön felül számos további kérdéskör szabályozására is szükség van a személyközlekedési vállalatoknál, az adott cég pontos profiljának függvényében.
Különleges feladatokhoz kapcsolódó szabályzatok
A fentiekben felvázolt különleges feladatokkal kapcsolatos szabályzatok közül a legtöbb személyközlekedési cégnél rendelkezésre állnak az alábbiak.
Talált tárgyak kezelésének szabályzata: előírja a járművek és az utasforgalmi létesítmények átvizsgálását a szolgálat végén, valamint szabályozza a talált tárgyak leadásának, megőrzésének, nyilvántartásának, átadásának, illetve - határidőn belüli (pl. az ÉNYKK Északnyugat-magyarországi Közlekedési Központ Zrt. esetében 3 hónap) átvétel hiányában - értékesítésének vagy megsemmisítésének módját.
A Transport for London talált tárgyakat őrző létesítménye
14.1. ábra
Forma- és munkaruha-juttatási szabályzat: meghatározza a forma- vagy munkaruha viselésére kötelezett munkavállalók körét, valamint a ruha juttatásának szabályait, a technikai lebonyolítást (méretvétel, ruhapróbák, kiadás), és az elszámolás módját.
A GYSEV Zrt. és a MÁV-csoport új formaruháinak bemutatója 2014-ben
14.2. ábra
A munkavállalók és családtagjaik részére biztosított utazási kedvezmények szabályzata: leírja a személyközlekedési vállalat munkavállalóinak és nyugdíjasainak, valamint családtagjainak biztosított utazási kedvezmények típusait, a vonatkozó jogszabályi hátteret, a szabadjegyek kiadásának és nyilvántartásának rendjét. Üzemanyag-felhasználási, megtakarítási szabályzat: a személyközlekedési vállalat járművei által felhasznált üzemanyag szabályozott elszámolása, a normához viszonyított megtakarítások növelése, a járművezetők üzemanyag-megtakarításra ösztönző érdekeltségi rendszerének működtetése a célja. Kártérítési szabályzat a munkavállalók kártérítési felelősségéről: amennyiben a személyközlekedési vállalat munkavállalója szándékosan vagy gondatlanságból kárt okoz a cégnek, a kárt (bizonyos korlátok között) meg kell térítenie. A legjellemzőbb esetek: közlekedési balesetekből fakadó rongálódás, karbantartási, javítási szabályok megszegéséből adódó kár, kötelező útdíj meg nem fizetéséből adódó pótdíj, a KRESZ szabályainak megszegéséből származó bírság, szakszerűtlen munkavégzéssel vagy szándékos rongálással okozott kár. A vonatkozó szabályzat a Munka Törvénykönyvével és a társasági kollektív szerződéssel összhangban határozza meg a kártérítési felelősség megállapításának módját. Kitüntetési szabályzat: a kiemelkedő teljesítmények elismerését szolgáló kitüntetések (állami, miniszteri, szakmai testületi - pl. Volán Egyesülés -, vállalati), valamint a balesetmentes közlekedésért járó és a jubileumi jutalmak adományozásának rendjét írja le. Reprezentációs szabályzat: a vállalat reprezentációs és üzleti ajándékozási rendjét tartalmazza (pl. céges arculatú naptárak, határidőnaplók stb. ajándékozása üzleti partnerek részére). Téli üzemeltetésre felkészülés szabályzata: célja a személyszállítás zavartalan, balesetmentes lebonyolítása, a menetrend betartása a téli időszakban, mind a műszaki, mind a forgalmi szakterületekre vonatkozó teendők meghatározásával. Influenza-pandémiás szabályzat: a WHO ajánlásai alapján kidolgozott Nemzeti Influenza Pandémiás Tervhez (NIPT) igazodva biztosítja a személyközlekedési vállalat működésének - azaz a közlekedési szolgáltatások működtetésének - fenntartását, a munkatársak tájékoztatása, az operatív szervezeti infrastruktúra meghatározása, és a munkahelyi fertőzés veszélyének minimalizálása révén. Ittasság-vizsgálatok szabályzata: a munka biztonságának alapvető követelménye, hogy a munkavállalók munkára alkalmas állapotban, alkoholos befolyásoltságtól mentesen jelenjenek meg munkahelyükön és végezzék munkájukat, az ittasságból adódó balesetek megakadályozása végett. Ennek biztosítására a személyközlekedési vállalatok szervezett és rendszeres alkoholszondás vizsgálatokat végeznek, ezek rendjét határozza meg a szabályzat. Térfigyelő kamerarendszer működtetési szabályzata: ahogy a műszaki szakterületet bemutató 8. leckében már említésre került, az utasok és a munkavállalók testi épségének, valamint a magán- és társasági vagyon védelme érdekében a személyközlekedési vállalatok egyre elterjedtebben alkalmaznak kamerarendszereket mind a telephelyeken, mind az utasforgalmi létesítményekben, mind a járművek fedélzetén. A szabályzat ennek rendjét tartalmazza, beleértve a rendszerek telepítését és üzemeltetését, különös tekintettel az adatvédelem kérdéseire. Rendkívüli eseményekkel kapcsolatos szabályzat: a vállalat tevékenységének üzemszerű végzését akadályozó, veszélyeztető vagy közvetlenül fenyegető események és cselekmények bekövetkeztekor alkalmazandó eljárásokat, hatásköröket, valamint az értesítendő szerveket, személyeket adja meg.
Felhasznált irodalom
ÉNYKK Északnyugat-magyarországi Közlekedési Központ Zrt. szervezeti felépítése, az egyes szervezeti egységek feladatai, valamint szabályzatai (https://www.enykk.hu/cikk/altalanos-kozzeteteli-lista.html, letöltés dátuma: 2019. április 29.) London Travel Watch: Lost property (https://www.londontravelwatch.org.uk/consumer_advice/lost_property, letöltés dátuma: 2019. július 28.) MÁV Zrt.: Újragombolt MÁV-kollekció (https://www.mavcsoport.hu/mav/ujragombolt-mav-kollekcio, letöltés dátuma: 2019. július 28.) MÁV csoport arculati kézikönyve II. - ruházat (http://www.vdszsz.hu/news/6079/MAV_Csoport_Arculati_Kezikonyv_20150707.pdf, letöltés dátuma: 2019. július 28.)

| Önellenőrző kérdések
Olvassa el figyelmesen az alábbi feladatokat, majd a lecke tartalma alapján oldja meg őket!
1. Egészítse ki a következő mondatot! A személyközlekedési vállalatnál elért teljesítmények elismerését szolgáló kitüntetések, valamint a közlekedésért járó és a jutalmak adományozásának rendjét a szabályzat írja le.
2. Az alábbi állításokról döntse el, hogy igazak vagy hamisak!
A személyközlekedési vállalatok a talált tárgyakat korlátlan ideig megőrzik. |
A személyközlekedési vállalatok valamennyi dolgozója formaruha viselésére kötelezett. |
A személyközlekedési vállalatok dolgozói, nyugdíjasaik és családtagjaik utazási kedvezményben részesülnek. |
A személyközlekedési vállalatok jogosultak alkoholszondás vizsgálattal ellenőrizni dolgozóik munkaképes állapotát. |
3. Mely esetben NINCS kártérítési kötelezettsége a személyközlekedési vállalatok munkavállalóinak kár bekövetkezésekor?
| nem szándékosan, de szakszerűtlen munkavégzéssel okozott kár
| a munkavégzés során nem szándékosan okozott és nem gondatlanságból származó kár
| a KRESZ szabályainak megszegéséből származó bírság
| kötelező útdíj meg nem fizetéséből adódó pótdíj
4. Az alábbi állításokról döntse el, hogy igazak vagy hamisak!
A személyközlekedési vállalatok a járművezetőket a megfelelő szabályzat alapján üzemanyag-megtakarításra ösztönzik. |
A személyközlekedési vállalatok influenza-pandémiás szabályzata a cég üzemorvosának ajánlásain alapul. |
A személyközlekedési vállalat tevékenységének üzemszerű végzését akadályozó, veszélyeztető vagy közvetlenül fenyegető rendkívüli események kezelésére általában külön szabályzat kerül kiadásra. |
A személyközlekedés téli üzemeltetésére vonatkozóan külön szabályzat kiadása szükségtelen. |
5. Egészítse ki a következő mondatot! Az és a munkavállalók testi , valamint a vagyontárgyak érdekében a személyközlekedési vállalatok egyre elterjedtebben alkalmaznak kamerarendszereket mind a , mind az létesítményekben, mind a fedélzetén.